বাংলাদেশ সার্ভে ইনস্টিটিউট

বাংলাদেশ সার্ভে ইনস্টিটিউট বাংলাদেশের কুমিল্লা জেলায় অবস্থিত একটি প্রাচীন সরকারি কারিগরি শিক্ষাপ্রতিষ্ঠান। ১৯১৪ সালে প্রতিষ্ঠিত এই শিক্ষাপ্রতিষ্ঠানটি বাংলাদেশ কারিগরি শিক্ষা বোর্ডের অধিভুক্ত।

 পরিচিতি 
বাংলাদেশ সার্ভে ইনস্টিটিউট শিক্ষা মন্ত্রণালয়ের অধীন কারিগরি শিক্ষা অধিদপ্তরের একটি শিক্ষা প্রতিষ্ঠান। বাংলাদেশ সার্ভে ইনস্টিটিউট ১৯১৪ সালে প্রতিষ্ঠিত হয়। এই প্রতিষ্ঠানে ডিপ্লোমা ইন ইঞ্জিনিয়ারিং (সার্ভে) চার বছর মেয়াদী একটি কোর্স চালু আছে। বাংলাদেশ সার্ভে ইনস্টিটিউটে দুই শিফটে ছাত্র-ছাত্রীদের শিক্ষাকার্যক্রম পরিচালিত হচ্ছে। এই সার্ভে কোর্সের মাধ্যমে শিক্ষার্থীদের মানোন্নয়ন ও দক্ষ মানবসম্পদ সৃষ্টি করা হচ্ছে। ছাত্র-ছাত্রীরা এই শিক্ষা গ্রহণ করে দেশের অভ্যন্তরে এই শিক্ষা সংশিষ্ট বিভিন্ন সংস্থায় ও আন্তর্জাতিক বিভিন্ন সংস্থায় দক্ষতার সহিত নিয়োজিত আছে। সার্ভে ইঞ্জিনিয়ারিং ডিপ্লোমা ধারীগণ সরকারি ও স্বায়ত্তশাসিত চাকুরিতে ১০ম গ্রেড (২য় শ্রেণির) পদমর্যাদার কর্মকর্তা হিসেবে নিয়োগ লাভ করে থাকেন।

টেকনোলজি
বাংলাদেশ সার্ভে ইন্সটিটিউটে বর্তমানে ২ টি টেকনোলজিতে ডিপ্লোমা চালু রয়েছে। সার্ভেয়িং এবং ল্যান্ড রিসোর্স সার্ভে এন্ড এনভায়রনমেন্ট টেকনোলজি  রয়েছে। প্রতি টেকনোলজিতে ২ শিফিটে মোট ৩০০ জন শিক্ষার্থী ভর্তি হচ্ছে। আরো প্রস্তাবিত রয়েছে  ৩ টি টেকনোলজি  যথাঃ জিওইনফরমেটিক্স, ফটোগ্রামেট্রি এন্ড রিমোট সেন্সিং এবং ক্যাডাস্ট্রাল, টপোগ্রাফিক সার্ভেয়িং এন্ড ল্যান্ড ইনফমেনশন টেকনোলজি।

 অবকাঠামো 
প্রতিষ্ঠানটির শিক্ষাঙ্গনের আয়তন ১৪.১৭ একর। এতে একটি একাডেমিক কাম প্রশাসনিক ভবন, ছাত্রাবাস, হাসপাতাল ভবন, গ্রন্থাগার ও একটি পুকুর রয়েছে।

 তথ্যসূত্র 

 বহিঃসংযোগ 


বিষয়শ্রেণী:চট্টগ্রাম বিভাগের পলিটেকনিক ইনস্টিটিউট
বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১৪-এ ব্রিটিশ ভারতে প্রতিষ্ঠিত
বিষয়শ্রেণী:কুমিল্লা জেলার শিক্ষাপ্রতিষ্ঠান